Інцыдэнт на вышыні 192

**Інцыдэнт на вышыні 192** — найменне, якое выкарыстоўвала армія ЗША для абазначэння здарэння, якое адбылося ў перыяд вайны ў В’етнаме з маладой в’етнамкай Фан Тхі Маа. Дзяўчынка 19 лістапада 1966 года была выкрадзена, згвалтавана і забіта групай амерыканскіх салдат. 

## Здарэнне 
17 лістапада 1966 года сяржант Дэвід Джэрвас (20 гадоў) і радавы першага класа Стывен Кэбот Томас (21 год), байцы роты 2-га паветрана-дэсантнага батальёна 1-й кавалерыйскай дывізіі, сумесна з 3 іншымі вайскоўцамі таго ж падраздзялення, радавымі першага класа Робертам М. Старэбі (22 гады), Кіпрыянам С. Гарсіяй (21 год) і Джозефам С. Гарсіяй (20 гадоў). У 1968 годзе падчас інтэрв’ю для Лэнгу, Роберт Старэбі (ён выкарыстаў псеўданім Свен Эрыксан) распавёў: *«[Джэрвас] сказаў, што мы знойдзем жанчыну для сексу, а праз 5 дзён заб’ем яе»* (). Падчас інтэрв’ю Старэбі таксама ўспомніў, што Джэрвас тады заявіў, што гэта *«добра падзейнічае на маральны дух атрада»*.

18 лістапада, прыблізна ў 5 гадзін раніцы, атрад у пошуках дзяўчыны ўвайшоў у маленькую вёсачку Катуонг, размешчаную ў павеце Фумі. Там салдаты выкралі 21-гадовую дзяўчыну Фан Тхі Маа. Яны звязалі ёй рукі, затыкнулі рот вехцем і забралі з сабой. Пазней, разбіўшы лагер, яны учатырох (за выключэннем Старэбі) згвалтавалі дзяўчыну. На наступны дзень, падчас перастрэлкі з салдатамі В’етконга, Томас і Джэрвас, вырашылі забіць яе. Томас нанёс ёй тры ўдару паляўнічым нажом, але дзяўчына выжыла і паспрабавала ўцячы. Чацвёра салдат, якія ўдзельнічалі ў згвалтаванні, пабеглі за ёй. Томас, дагнаўшы дзяўчыну, забіў яе, стрэліўшы ёй у галаву з вінтоўкі M16.

У красавіку—маі 1967 года Томас, Кіпрыяна Гарсія і Джозеф Гарсія былі прызнаны вінаватымі ў згвалтаванні і забойстве. Джэрвас быў асуджаны толькі за згвалтаванне. Па рашэнні суда ўсе падсудныя былі звольнены з войска. На судзе пракурор патрабаваў для Томаса, які нанёс дзяўчыне смяротныя раненні, смяротнага пакарання. У 1968 годзе суд, спаслаўшыся на тое, што ў ходзе следства было дапушчана парушэнне пятай папраўкі, задаволіў апеляцыю, падданую Джозефам Гарсіяй, і адмяніў вынесены яму прысуд, а таксама прызнаў яго звальненне з войска незаконным. Тэрмін Кіпрыяна Гарсіі быў скарочаны да 22 месяцаў.

У 1992 годзе Стывен Кэбат Томас яшчэ раз трапіў у поле зроку СМІ. 17 мая Джордж Лоеб застрэліў Харальда Мансфільда, матроса-афраамерыканца, які служыў на USS Saratoga. Томас праходзіў па гэтай справе як саўдзельнік. Ён і Лоеб з’яўляліся членамі белай расісцкай арганізацыі «Царква стваральніка». Томас атрымаў год умоўна.

## У мастацтве 
Хоць пра інцыдэнт стала вядома адразу пасля працэсу над салдатамі, якія ўчынілі злачынства, шырокую агалоску ён атрымаў толькі ў 1969 годзе пасля публікацыі ў The New Yorker артыкула Дэніэла Лэнга «Casualties of War» і выхаду аднайменнай кнігі, напісанай Лэнгам. У 1970 годзе Міхаэль Ферхёвен на аснове дадзеных падзей зняў фільм «O.K.». У 1989 годзе выйшаў фільм Браяна дэ Пальма «Ваенныя страты». Карціна заснавана на кнізе Лэнга.

## Гл. таксама 
* Забойства ў Махмудзіі
* Інцыдэнт з згвалтаваннем на Акінава (1995)

## Зноскі 
## Літаратура 
* Borch III, Frederic L. Judge Advocates in Vietnam: Army Lawyers in Southeast Asia 1959-1975 (англ.). — Darby PA: DIANE Publishing. — P. 71. — ISBN 9781428910645.
* Fitzpatrick, Tom. There is yet more to Casualties of War, Phoenix New Times (30 августа 1989). 
* Lang, Daniel. Casualties of War, The New Yorker (18 октября 1969), С. 61. 
* Lang, Daniel. Casualties of War. — New York: Pocket Books., 1969.
* UPI. GIs Convicted of Rape-Slaying, Tucson Daily Citizen (27 марта 1967), С. 18. 

Катэгорыя:1966 год у В’етнаме
Катэгорыя:Ваенныя злачынствы падчас вайны ў В’етнаме
Катэгорыя:Сексуальны гвалт
Катэгорыя:Лістапад 1966 года
Катэгорыя:Падзеі 19 лістапада
Катэгорыя:Сексуальны гвалт падчас узброеных канфліктаў